Document ID: 31999D0717

ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Οκτωβρίου 1999
για τον καθορισμό των μονάδων του δικτύου πληροφορικής Animo για την κατάρτιση του σχετικού πίνακα και για κατάργηση της απόφασης 96/295/ΕΚ
[κοινοποιηθείσα υπό τον αριθμό Ε(1999) 3357]
(Κείμενο που παρουσιάζει ενδιαφέρον για τον ΕΟΧ)
(1999/717/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με τροοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 20 παράγραφος 3,
Εκτιμώντας τα ακόλουθα:
(1) πρέπει, για να εξασφαλιστεί η λειτουργία του δικτύου πληροφορικής Animo, να καθοριστούν διάφορες μονάδες κατά την έννοια του άρθρου 1 της οδηγίας 91/398/ΕΟΚ της Επιτροπής(3) και να ενημερωθεί ο κατάλογος·
(2) η ενημέρωση και κωδικοποίηση του καταλόγου αυτού χρειάζεται για την κατάρτιση νέου τιμολογίου για τα κράτη μέλη από την 1η Απριλίου 1996·
(3) οι πολλές τροποποιήσεις που έγιναν εδώ και τρία χρόνια στις μονάδες Animo λόγω των αλλαγών που έγιναν στην εδαφική οργάνωση των κρατών μελών και η έγκριση, από την Επιτροπή, των συνοριακών σταθμών επιθεώρησης κατέστησαν αναγκαία την κατάρτιση καινούργιας απόφασης· για το σκοπό αυτό, πρέπει να καταργηθεί η απόφαση 96/295/ΕΟΚ(4), όπως τροποποιήθηκε τελευταία από την απόφαση 98/167/ΕΚ(5) η κατάργηση αυτή δεν έχει επιπτώσεις στις πράξεις και αποφάσεις που αναφέρονται στην απόφαση 92/295/ΕΟΚ·
(4) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος και ο ορισμός των μονάδων κατά την έννοια του άρθρου 1 της απόφασης 91/398/ΕΟΚ, καθορίζονται στο παράρτημα.
Άρθρο 2
Η παρούσα απόφαση ισχύει από την 1η Απριλίου 1996.
Άρθρο 3
Η απόφαση 96/295/ΕΚ καταργείται από την 1η Απριλίου 1999. Οι παραπομπές στην καταργηθείσα απόφαση πρέπει να νοούνται ως παραπομπές στην παρούσα απόφαση.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 19 Οκτωβρίου 1999.

Labels: 12
3
6